EELNÕU  
05.01.2026

**Konsulaarseaduse, isikut tõendavate dokumentide seaduse ja riigilõivuseaduse muutmise seadus**

**§ 1. Konsulaarseaduse muutmine**

Konsulaarseaduses tehakse järgmised muudatused:

**1)** paragrahvi 10 pealkirjast jäetakse välja tekstiosa „ja erikutse“;

**2)** paragrahvi 10 lõikest 1 jäetakse välja tekstiosa „ja erikutse“;

**3)** paragrahvi 10 lõige 3 tunnistatakse kehtetuks;

**4)** paragrahvi 10 lõikest 4 jäetakse välja tekstiosa „ja erikutse“;

**5)** paragrahvi 12 lõikest 1 jäetakse välja tekstiosa „asutab ja selle“;

**6)** paragrahvi 12 lõige 2 muudetakse ja sõnastatakse järgmiselt:

„(2) Konsulaarametniku konsulaarteenuse ja konsulaarabi osutamise toimingud registreeritakse konsulaarametniku ametitoimingute ja diplomaatiliste passide andmekogus.“;

**7)** paragrahvi 121 lõige 1 muudetakse ja sõnastatakse järgmiselt:

„(1) Automaatse biomeetrilise isikutuvastuse süsteemi andmekogu (edaspidi *andmekogu ABIS*) eesmärk on töödelda konsulaarteenuse osutamisel võetud biomeetrilisi andmeid isiku tuvastamiseks ja isikusamasuse kontrollimiseks käesoleva seaduse tähenduses.“;

**8)** paragrahvi 121 lõikest 5 jäetakse välja tekstiosa „asutab ja selle“;

**9)** paragrahvi 121 lõikest 8 jäetakse välja tekstiosa „ning on tunnistatud asutusesiseseks kasutamiseks mõeldud teabeks“;

**10)** paragrahvi 25 tekstist jäetakse välja tekstiosa „konsulaararhiivi,“;

**11)** seadust täiendatakse §-dega 251 ja 252 järgmises sõnastuses:

„**§ 251. Aukonsuliks kandideerija ja aukonsuli isikuandmete töötlemine**

Välisministeerium töötleb aukonsuliks kandideerija ja aukonsuli isikuandmeid välissuhtlemisseaduse § 9 lõike 14 punkti 10 ja § 117 kohaselt.

**§ 252. Isikuandmete töötlemine aukonsuli poolt**

(1) Aukonsul töötleb isikuandmeid konsulaarteenuse ja konsulaarabi osutamiseks käesolevas seaduses sätestatud alustel ja korras.

(2) Aukonsul töötleb käesoleva seaduse § 12 lõikes 3 nimetatud isikuandmeid ja § 12 lõike 1 alusel antud valdkonna eest vastutava ministri määruses sätestatud isikuandmeid käesolevas seaduses ettenähtud erisustega.

(3) Aukonsul edastab isikuandmeid sisaldava teabe Eesti Vabariigi välisesindusele või Välisministeeriumi konsulaarosakonnale ja hävitab selle pärast konsulaarteenuse või konsulaarabi osutamist.“;

**12)** paragrahvi 26 täiendatakse lõikega 21 järgmises sõnastuses:

„(21) Konsulaarsekretär võib osutada käesoleva seaduse § 27 lõikes 1 nimetatud konsulaarteenuseid, juhul kui tegemist ei ole esmakordse Eesti kodaniku passi või isikutunnistuse taotlemisega.“;

**13)** paragrahvi 27 pealkiri muudetakse ja sõnastatakse järgmiselt:

„**§ 27. Eesti kodaniku passi ja isikutunnistuse väljaandmise taotluse edastamine ning passi ja isikutunnistuse väljastamine**“;

**14)** paragrahvi 27 lõige 1 muudetakse ja sõnastatakse järgmiselt:

„(1) Konsulaarametnik edastab Eesti kodaniku passi ja isikutunnistuse taotluse menetlusse võtmiseks Politsei- ja Piirivalveametile isikut tõendavate dokumentide seaduse kohaselt.“;

**15)** paragrahvi 27 lõikest 3 jäetakse välja tekstiosa „ja digitaalse isikutunnistuse“;

**16)** paragrahvi 271 lõige 1 tunnistatakse kehtetuks;

**17)** paragrahvi 30 lõige 2 tunnistatakse kehtetuks;

**18)** paragrahvi 30 lõige 3 muudetakse ja sõnastatakse järgmiselt:

„(3) Käesoleva paragrahvi lõikes 1 ja paragrahvis 311 nimetatud toiminguid tehakse tõestamisseaduse kohaselt, arvestades järgmisi erisusi:“;

**19)** paragrahvi 30 lõike 3 punktid 4 ja 5 tunnistatakse kehtetuks;

**20)** paragrahvi 30 lõiked 31 ja 32 tunnistatakse kehtetuks;

**21)** paragrahvi 30 lõige 5 muudetakse ja sõnastatakse järgmiselt:

„(5) Käesoleva paragrahvi lõikes 1 nimetatud toimingul on samasugune tähendus kui notariaalsel tõestamistoimingul kinnitamise vormis.“;

**22)** paragrahvid 301 ja 31 tunnistatakse kehtetuks;

**23)** seadust täiendatakse §-ga 311 järgmises sõnastuses:

„**§ 311. Tõestamistoiming erandkorras**

(1) Konsulaarametnik võib notariaalselt kinnitada avaldusi, välja arvatud pärimismenetluse algatamise avaldusi, ja volikirju erandkorras juhul, kui seda taotleb kirjalikult Eesti kodanik, kes viibib välisriigi kinnipidamisasutuses või kelle tervislik seisund ei võimalda välisriigist lahkuda või pöörduda teenuse saamiseks asukohariigi notari poole. Selline notariaalselt kinnitatud avaldus ja volikiri on võrdne Eesti notari tõestatud avalduse või volikirjaga.

(2) Pärandi vastuvõtmise või pärandist loobumise avaldus edastatakse pärast kinnitamist viivitamata pärimismenetlust läbiviivale notarile.

(3) Erandkorras tehtava tõestamistoimingu eest tuleb tasuda riigilõivu.“;

**24)** paragrahv 32 tunnistatakse kehtetuks;

**25)** paragrahvid 34–36 tunnistatakse kehtetuks;

**26)** paragrahv 40 tunnistatakse kehtetuks;

**27)** paragrahvi 43 lõike 4 punkti 8 täiendatakse pärast tekstiosa „sellekohane pädevus“ tekstiosaga „ või“;

**28)** paragrahvi 43 lõike 4 punkt 9 tunnistatakse kehtetuks;

**29)** paragrahvi 44 lõiget 1 täiendatakse pärast tekstiosa „aukonsul edastab“ tekstiosaga „põhjendatul juhul ja “;

**30)** paragrahvi 47 pealkiri muudetakse ja sõnastatakse järgmiselt:

„**§ 47. Elamisloa ja elamisõiguse taotluse edastamine ning elamisloa ja elamisõigust tõendava dokumendi väljastamine**“;

**31)** paragrahvi 47 lõige 1 muudetakse ja sõnastatakse järgmiselt:

„(1) Konsulaarametnik edastab välisriigi kodaniku elamisloa taotluse või elamisõiguse taotluse menetlusse võtmiseks Politsei- ja Piirivalveametile välismaalaste seaduse ja Euroopa Liidu kodaniku seaduse kohaselt.“;

**32)** paragrahv 471 tunnistatakse kehtetuks;

**33)** paragrahvi 53 lõige 6 tunnistatakse kehtetuks;

**34)** paragrahv 59 tunnistatakse kehtetuks;

**35)** paragrahvi 61 lõige 2 muudetakse ja sõnastatakse järgmiselt:

„(2) Konsulaarametnik või aukonsul esindab kinnipeetud või karistust kandva Eesti kodaniku või välismaalase huve konsulaarpiirkonna asutuses tema taotlusel juhul, kui on põhjendatud kahtlus, et isiku põhiõigused ei ole kinnipidamisasutuses tagatud.“;

**36)** paragrahvi 61 lõige 3 tunnistatakse kehtetuks;

**37)** paragrahvi 64 täiendatakse lõigetega 21 ja 22 järgmises sõnastuses:

„(21) Hädasolijale antav tagatiseta rahaline abi võib seisneda muus rahaliselt arvutatavas abis ja konsulaarabi osutamisega seotud vältimatutes kuludes.

(22) Välisministeerium võib kriisiolukorras osutada konsulaarabi, nõudmata tagasimaksmise kohustuse vormi täitmist, kui konsulaarabi osutamine on vältimatu.“;

**38)** paragrahvi 64 lõiget 31 täiendatakse pärast tekstiosa „Eesti kodanik“ tekstiosaga „või välismaalane “;

**39)** paragrahvi 64 lõige 6 muudetakse ja sõnastatakse järgmiselt:

„(6) Konsulaarabi kulude tagasimaksmise korra, tagatiseta rahalise abi taotluse vormi ning konsulaarabi kulude tagasimaksmise kohustuse vormi kehtestab valdkonna eest vastutav minister määrusega.“;

**40)** paragrahvi 64 lõige 61 tunnistatakse kehtetuks;

**41)** seadust täiendatakse §-ga 641 järgmises sõnastuses:

„**§ 641. Kulude hüvitamine Eesti ja teiste Euroopa Liidu liikmesriikide vahel**

(1) Välisministeeriumil on õigus Euroopa Liidu liikmesriigi esindamata kodanikule konsulaarabi osutamise järel nõuda abiga seotud kulude hüvitamist tema kodakondsusjärgselt liikmesriigilt.

(2) Kui teine Euroopa Liidu liikmesriik edastab Välisministeeriumile valdkonna eest vastutava ministri määruses kehtestatud vormil kulude hüvitamise taotluse, hüvitab Välisministeerium asjaomasele Euroopa Liidu liikmesriigile kulud 12 kuu jooksul.

(3) Välisministeerium võib paluda Euroopa Liidu liikmesriigi esindamata kodaniku kodakondsusjärgselt liikmesriigilt kriisiolukorras konsulaarabi osutamise kulude proportsionaalset hüvitamist, jagades tegelikult kantud kulude kogusumma abi saanud kodanike arvuga.

(4) Kui Eesti sai abistamiseks rahalist toetust liidu kodanikukaitse mehhanismi kaudu, määratakse Euroopa Liidu liikmesriigi esindamata kodaniku kodakondsusjärgse liikmesriigi osa suurus kindlaks pärast liidu osa mahaarvamist.“;

**42)** paragrahvi 67 lõiget 1 täiendatakse punktiga 41 järgmises sõnastuses:

„41) perekonnaseisutoiming;“;

**43)** paragrahvi 67 lõike 1 punkt 10 tunnistatakse kehtetuks;

**44)** seadust täiendatakse §-ga 701 järgmises sõnastuses:

„**§ 701. Perekonnaseisutoiming**

Konsulaarametnik teeb perekonnaseisutoimingute seaduses sätestatud tingimustel ja korras andmehõivekandeid välisesindusele esitatud välisriigis koostatud perekonnaseisudokumentide alusel.“;

**45)** paragrahv 71 tunnistatakse kehtetuks;

**46)** seadust täiendatakse §-ga 921 järgmises sõnastuses:

„**§ 921. Konsulaarametniku erikutse kaotamine**

Konsulaarametniku erikutset omavad isikud loetakse käesoleva seaduse jõustumisel konsulaarametniku kutset omavaks.“.

**§ 2. Isikut tõendavate dokumentide seaduse muutmine**

Isikut tõendavate dokumentide seaduses tehakse järgmised muudatused:

**1)** paragrahvi 114 lõiked 51–53 tunnistatakse kehtetuks;

**2)** paragrahvi 15 lõike 5 punkt 2 muudetakse ja sõnastatakse järgmiselt:

„2) väljastab Eesti kodaniku passi ja isikutunnistuse välisriigis viibivale Eesti kodanikule;“;

**§ 3. Riigilõivuseaduse muutmine**

Riigilõivuseaduses tehakse järgmised muudatused:

**1)** paragrahvi 86 tekst muudetakse ja sõnastatakse järgmiselt:

„Karistusregistri paberkandjal teate väljastamise eest rohkem kui üks kord aasta jooksul tasutakse riigilõivu 4 eurot ja välisesinduses 20 eurot.“;

**2)** paragrahvi 270 lõikest 2 jäetakse välja tekstiosa „eurot ja välisesinduses 180“;

**3)** paragrahvi 272 lõiget 1 täiendatakse pärast tekstiosa „35 eurot.“ tekstiosaga „ Kui toimingut taotletakse välisesinduses ja taotleja elukoht ei ole rahvastikuregistri andmetel registreeritud välisriigis, tasutakse riigilõivu 150 eurot.“;

**4)** paragrahvi 272 lõige 6 muudetakse ja sõnastatakse järgmiselt:

„(6) E-residendi digitaalse isikutunnistuse väljaandmise taotluse läbivaatamise eest tasutakse riigilõivu 165 eurot.“;

**5)** paragrahvi 272 lõiget 7 täiendatakse pärast tekstiosa „25 eurot.“ tekstiosaga „ Kui nimetatud isik taotleb isikutunnistust välisesinduses, tasutakse riigilõivu 50 eurot; kui taotleja elukoht ei ole rahavastikuregistri andmetel registreeritud välisriigis, tasutakse riigilõivu 100 eurot.“;

**6)** paragrahvi 272 lõiget 8 täiendatakse pärast tekstiosa „50 eurot.“ tekstiosaga „ Kui toimingut taotletakse välisesinduses ja taotleja elukoht ei ole rahvastikuregistri andmetel registreeritud välisriigis, tasutakse riigilõivu 180 eurot.“;

**7)** paragrahvi 272 lõige 10 muudetakse ja sõnastatakse järgmiselt:

„(10) Alla 18-aastasele isikule, keskmise, raske või sügava puudega isikule, välismaalasele rahvusvahelise kaitse andmise seaduse alusel elamisloa saanud isikule ja üldtingimustel Eesti vanaduspensioni ikka jõudnud isikule reisidokumendi väljaandmise taotluse läbivaatamise eest tasutakse riigilõivu 25 eurot ja välisesinduses 55 eurot. Kui nimetatud toimingut taotletakse Politsei- ja Piirivalveameti iseteeninduskeskkonna kaudu, tasutakse riigilõivu 20 eurot. Kui toimingut taotletakse välisesinduses ja taotleja elukoht ei ole rahvastikuregistri andmetel registreeritud välisriigis, tasutakse riigilõivu 110 eurot.“;

**8)** paragrahvi 272 lõiget 11 täiendatakse pärast tekstiosa „70 eurot.“ tekstiosaga „ Kui toimingut taotletakse välisesinduses ja taotleja elukoht ei ole rahvastikuregistri andmetel registreeritud välisriigis, tasutakse riigilõivu 220 eurot.“;

**9)** paragrahvi 272 lõige 13 muudetakse ja sõnastatakse järgmiselt:

„(13) Alla 18-aastasele isikule, keskmise, raske või sügava puudega isikule ja üldtingimustel Eesti vanaduspensioni ikka jõudnud isikule isikutunnistuse väljaandmise taotluse läbivaatamise eest koos reisidokumendi väljaandmise taotluse läbivaatamisega tasutakse riigilõivu 35 eurot ja välisesinduses 65 eurot. Kui toimingut taotletakse välisesinduses ja taotleja elukoht ei ole rahvastikuregistri andmetel registreeritud välisriigis, tasutakse riigilõivu 130 eurot. Nimetatud isikule elamisloa väljaandmise taotluse läbivaatamise eest koos reisidokumendi väljaandmise taotluse läbivaatamisega tasutakse riigilõivu 40 eurot. Kui nimetatud toimingut taotletakse Politsei- ja Piirivalveameti iseteeninduskeskkonna kaudu, tasutakse riigilõivu vastavalt 30 või 35 eurot.“;

**10)** paragrahvi 272 lõike 19 punktid 1–3 muudetakse ja sõnastatakse järgmiselt:

„1) 35 eurot, kui reisidokument on kadunud, varastatud või hävinud või kui taotlejal ei ole seda muul põhjusel võimalik mõistliku aja jooksul saada;

2) 160 eurot, kui reisidokument on kehtivuse kaotanud;

3) 55 eurot, kui tegemist on alla üheaastase lapsega, kellele ei ole eelnevalt väljastatud isikut tõendavat dokumenti.“;

**11)** paragrahvi 272 lõige 20 muudetakse ja sõnastatakse järgmiselt:

„(20) Käesoleva paragrahvi lõikes 1, 2, 3, 7, 8, 10, 11 või 13 nimetatud dokumendi välisesinduses või aukonsuli kaudu väljastamise eest tasutakse dokumendi taotlemisel riigilõivu 35 eurot. Kui taotleja elukoht ei ole rahvastikuregistri andmetel registreeritud välisriigis, tasutakse dokumendi välisesinduses või aukonsuli kaudu väljastamise eest dokumendi taotlemisel riigilõivu 70 eurot.“;

**12)** paragrahvi 272 täiendatakse lõikega 211 järgmises sõnastuses:

„(211) Käesoleva paragrahvi lõikes 1, 2, 3, 7, 8, 10, 11 või 13 nimetatud dokumendi taotluse esitamisel välisriigis väljaspool välisesinduse ruume tasutakse taotlemisel täiendav riigilõiv 20 eurot.“;

**13)** paragrahvi 2721 tekst muudetakse ja sõnastatakse järgmiselt:

„Isiku taotlusel isikutunnistuse, elamisloakaardi ja digitaalse isikutunnistuse kasutajale dokumenti kantud sertifikaatide uute turvakoodide väljastamise eest tasutakse riigilõivu 10 eurot ja välisesinduses 35 eurot. Kui toimingut taotletakse välisesinduses ja taotleja elukoht ei ole rahvastikuregistri andmetel registreeritud välisriigis, tasutakse riigilõivu 70 eurot.“;

**14)** seaduse 13. peatüki 1. jagu täiendatakse 3. jaotisega järgmises sõnastuses:

**„3. jaotis**

**Konsulaarteenused**

**§ 3032. Dokumendi legaliseerimine**

Dokumendi legaliseerimise taotluse läbivaatamise eest tasutakse riigilõivu 45 eurot.“;

**15)** paragrahvi 304 tekst muudetakse ja sõnastatakse järgmiselt:

„Konsulaarametnikule teada olevate asjaolude kohta tõendi väljastamise eest tasutakse riigilõivu 60 eurot.“;

**16)** paragrahvi 305 lõiked 1 ja 11 tunnistatakse kehtetuks;

**17)** paragrahvi 305 lõige 2 muudetakse ja sõnastatakse järgmiselt:

„(2) Notariaalse kinnitamise eest tasutakse riigilõivu 60 eurot.“;

**18)** paragrahvi 305 lõiked 3 ja 4 tunnistatakse kehtetuks;

**19)** paragrahv 306 tunnistatakse kehtetuks;

**20)** paragrahv 308 tunnistatakse kehtetuks;

**21)** paragrahvi 309 tekst muudetakse ja sõnastatakse järgmiselt:

„Dokumendi legaliseerimise taotluse läbivaatamise eest tasutakse riigilõivu 60 eurot.“;

**22)** paragrahvid 310–313 tunnistatakse kehtetuks;

**23)** paragrahvi 314 tekst muudetakse ja sõnastatakse järgmiselt:

„Välisesinduse kaudu dokumendi tellimise eest tasutakse riigilõivu 40 eurot.“;

**24)** paragrahvi 315 tekst muudetakse ja sõnastatakse järgmiselt:

„Dokumendi tunnistusega (*apostille*’ga) kinnitamise tellimise eest tasutakse riigilõivu 40 eurot.“;

**25)** paragrahvi 316 tekst muudetakse ja sõnastatakse järgmiselt:

„Välisesinduse kaudu dokumendi edastamise eest tasutakse riigilõivu 60 eurot.“;

**26)** paragrahvi 317 tekst muudetakse ja sõnastatakse järgmiselt:

„Välisesinduse kaudu hagiavalduse, nõude või dokumendi teatavakstegemise eest tasutakse riigilõivu 30 eurot.“;

**27)** paragrahvi 319 täiendatakse lõikega 5 järgmises sõnastuses:

„(5) Eesti kodaniku või välismaalase välisriigis kinnitatud või tuvastatud perekonnaseisuandmete muudatuste, välja arvatud surma andmete andmehõivekandega rahvastikuregistrisse kandmise eest perekonnaseisutoimingute seaduse § 50 lõike 1 kohaselt tasutakse riigilõivu 60 eurot, kui toimingut taotletakse välisesinduses ja andmehõivega seotud Eesti kodaniku või välismaalase elukoht ei ole rahvastikuregistri andmetel registreeritud välisriigis.“;

**28)** seadust täiendatakse §-ga 3192 järgmises sõnastuses:

„**§ 3192. Toimingu tegemine väljaspool välisesindust**

Käesolevas jaos kirjeldatud toimingu tegemise eest väljaspool välisesinduse ruume tasutakse toimingu taotlemisel täiendavalt riigilõivu 20 eurot.“;

**29)** paragrahv 320 tunnistatakse kehtetuks.

**§ 4. Seaduse jõustumine**

Käesolev seadus jõustub 2027. aasta 1. jaanuaril.